Իլհամի կարգադրությամբ, Շուշիի «օկուպացիայի» 20-ամյակին նվիրված հիշատակի արարողություններ պետք է կազմակերպ վեն ողջ Ադրբեջանում, պետք է լույս տեսնեն գրքեր, նկարահանվեն ֆիլմեր: Այսինքն, հերթական անգամ ադրբեջանական քարոզչամեքենան պիտի բացի ստերի ու կեղծիքների պարկը` աշխարհին ապացուցելու համար, թե հայերը բարբարոսներ են, գրավել են տոհմիկ ադրբեջանական տարածքները, ոչնչացրել ադրբեջանական մշակույթի հարյուրավոր հուշարձաններ: Իսկ մենք, հավանաբար, դարձյալ տեղային նշանակության հոդվածներ ենք տպագրելու, մեր ներսում ենք միայն դատապարտելու ադրբեջանական կեղծարարությունը: Հենց դրանից էլ օգտվում են ադրբեջանցիները, քանի որ մեր բացահայտումներն ու պարզաբանումները չեն անցնում Հայաստանի սահմաններից: Հզոր Սփյուռք ունեցող երկիրն իրավունք չունի այդկերպ վարվելու, լռության մատնելու ադրբեջանական կեղտոտ քարոզչությունը, որը, ցավոք` հովանավորվում է որոշ տերությունների կողմից: